Ɛaziz ur yeẓri ara taɣawsa-agi yessewhamen yerna ur yeẓri ara anda ara tt-yaf.Yuɣal ɣer umɣar azemni, yeḥka-as ɣef ttnefcic n weltma-s amaynut: - A mmi i as-yenna umɣar azemni, mačči d weltma-k i yebɣan tiɣawsiwin agi yenqulan, d albaɛḍ nniḍen, yebɣan ad k-yeɣḍel neɣ ad k-yessenger imi tiwiztin izewwqen, weɛrent kter n uyefki n tsedda ihi ruḥ heggitesɛa w tesɛin (99) n yiɣerman, tesɛa w tesɛin n lmeryat, aṭas n yijenwiyen, aṭas n yileɣman, syin kcem ɣer teẓgi ad tafeḍ aweɣezniw d awessran weḥd-s deg yifri-ines yettraǧun tuɣalin n tesɛa w tesɛin n warraw-is, efk-as aɣrum ad yečč, seṭṭel-as acebbub-is, err-as gar yifassen-is lemri akken ad yeɛǧeb iman-is, yerna ad iɛelleq ajenwi ɣef temgerḍt-is, mi ara d-awḍen iwaɣezniwen imecṭaḥ ad ferḥen s baba-tsen mi yettucebbaḥ ad xedmen ayen akken ara yessirem win i t-icebbḥen deg lweqt-nni sebgen-d iman-ik ad ak-d-fken tiwiztin ɣef wayen i txedmeḍ.